Document ID: 31984D0158

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Μαρτίου 1984
για προσωρινή αναστολή της έγκρισης επιχείρησης που εμφαίνεται στον κατάλογο των επιχειρήσεων της Αργεντινής που έχουν εγκριθεί για την εισαγωγή νωπών κρεάτων στην Κοινότητα
(84/158/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές των ζώων βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 5,
Εκτιμώντας:
ότι ο κατάλογος των επιχειρήσεων της Αργεντινής που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά με την απόφαση της Επιτροπής της 25ης Νοεμβρίου 1980 και ότι τροποποιήθηκε και δημοσιεύθηκε με την απόφαση 81/91/ΕΟΚ (3), όπως τροποποιήθηκε τελευταία από την απόφαση 84/29/ΕΟΚ (4)·
ότι από μια επιθεώρηση ρουτίνας που πραγματοποιήθηκε τον Φεβρουάριο του 1984 στην Αργεντινή κατ' εφαρμογή του άρθρου 3 της απόφασης 83/196/ΕΟΚ της Επιτροπής (5) προέκυψε ότι οι συνθήκες υγιεινής σε μία ήδη εγκεκριμένη από την Επιτροπή επιχείρηση δεν ήταν σύμφωνες με τις απαιτήσεις της οδηγίας 72/462/ΕΟΚ του Συμβουλίου και ότι διαπιστώθησαν σοβαρά γεγονότα κατά την έννοια του άρθρου 5 της εν λόγω οδηγίας στην επιχείρηση αυτή·
ότι τα κράτη μέλη ενημερώθηκαν από την Επιτροπή σχετικά με τα σοβαρά γεγονότα που διαπιστώθηκαν στην επιχείρηση αυτή, όπως προβλέπεται στο άρθρο 5 της οδηγίας 72/462/ΕΟΚ·
ότι είναι αναγκαίο να ανασταλεί προσωρινά η έγκριση της Κοινότητας για την επιχείρηση αυτή μέχρι να ληφθεί τελική απόφαση σχετικά με αυτό το θέμα σύμφωνα με τη διαδικασία που προβλέπεται στο άρθρο 30 της οδηγίας 72/462/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Αναστέλλεται η έγκριση της επιχείρησης COAGRO της Αργεντινής (αριθμός κτηνιατρικής έγκρισης 2066) που εμφαίνεται στον κατάλογο που επισυνάπτεται στην απόφαση 84/29/ΕΟΚ.
2. Η αναστολή της έγκρισης ισχύει μέχρι να ληφθεί σχετική τελική απόφαση σύμφωνα με τη διαδικασία που προβλέπεται στο άρθρο 30 της οδηγίας 72/462/ΕΟΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Μαρτίου 1984.

Labels: 3
17